Oficialusis leidinys L 075 , 16/03/2002 p. 0013 - 0017



Komisijos reglamentas (EB) Nr. 471/2002, 2002 m. kovo 15 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EB) Nr. 2433/2001 [2], ypač į jo 9 straipsnį, Kadangi: (1) Siekiant užtikrinti, kad būtų vienodai taikoma Reglamento (EEB) Nr. 2658/87 priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu. (2) Reglamentu (EEB) Nr. 2658/87 nustatytos Bendrosios kombinuotosios nomenklatūros aiškinimo bendrosios taisyklės. Tos taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis. (3) Pagal tas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais. (4) Tikslinga, kad pagal Bendrijoje galiojančias priemones, susijusias su dvigubos kontrolės sistemomis ir ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, susijusios su šio reglamento priede pateiktos lentelės 1, 3, 4 ir 5 punktuose išvardytomis prekėmis, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento priede pateiktos lentelės 1, 3, 4 ir 5 punktų nuostatų, turėtojas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4], 12 straipsnio 6 dalies nuostatas ir toliau galėtų ja remtis dar 60 dienų. (5) Informacijos apie privalomus tarifus, susijusios su šio reglamento priede pateiktos lentelės 2 punkte išvardytomis prekėmis, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento priede pateiktos lentelės 2 punkto nuostatų, turėtojas pagal Reglamento (EEB) Nr. 2913/92 12 straipsnio 6 dalies nuostatas gali ja remtis dar tris mėnesius. (6) Šiame reglamente numatytos priemonės atitinka Muitinės kodekso komiteto nuomonę, PRIĖMĖ ŠĮ REGLAMENTĄ: 1 straipsnis Prekės, apibūdintos priedo 1 skiltyje, Kombinuotojoje nomenklatūroje klasifikuojamos pagal priedo 2 skiltyje nurodytus KN kodus. 2 straipsnis Pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacija apie privalomus tarifus, kurią suteikė valstybių narių muitinės ir kuri neatitinka šio reglamento priede pateiktos lentelės 1, 3, 4 ir 5 punktų nuostatų, pagal Reglamento (EEB) Nr. 2913/92 12 straipsnio 6 dalies nuostatas ir toliau galima remtis dar 60 dienų. Informacija apie privalomus tarifus, kurią suteikė valstybių narių muitinės ir kuri neatitinka šio reglamento priede pateiktos lentelės 2 punkto nuostatų, pagal Reglamento (EEB) Nr. 2913/92 12 straipsnio 6 dalies nuostatas galima remtis dar tris mėnesius. 3 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. kovo 15 d. Komisijos vardu Frederik Bolkestein Komisijos narys [1] OL L 256, 1987 9 7, p. 1. [2] OL L 329, 2001 12 14, p. 4. [3] OL L 302, 1992 10 19, p. 1. [4] OL L 311, 2000 12 12, p. 17. -------------------------------------------------- PRIEDAS Prekių aprašymas | Klasifikavimas (KN kodas) | Paaiškinimai | (1) | (2) | (3) | 1.Dirbinys, pagamintas iš akytų plastikų, apie 4 mm storio (matmenys maždaug 20 × 24 cm), ne visai stačiakampis, nes turi suapvalintus kampus, o viena pusė padengta apie 0,2 mm daugiaspalvio megzto tekstilės audinio sluoksniu.(Kompiuterio pelės kilimėliai ir panašūs dirbiniai)(Žr. nuotrauką Nr. 618) | 63079010 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6307, 630790 ir 63079010 formuluotes. Dirbinys yra "gatavas", kaip apibrėžta XI skyriaus 7 pastabos a punkte, kadangi jis yra sukarpytas ne kvadrato arba stačiakampio, bet kita forma. Remiantis 59 skirsnio 2 pastabos a punkto 5 papunkčiu dirbinio 39 skirsnyje klasifikuoti negalima, kadangi megztas audinys naudojamas ne tik dirbiniui sutvirtinti. Be to, žr. suderintos sistemos 39 skirsnio aiškinamųjų pastabų bendrosios dalies (plastikų ir tekstilės deriniai) d punktą. Gatavas dirbinys priskirtas 61-63 skirsniams pagal XI skyriaus 8 pastabos b punktą. | 2.Dirbinys, pagamintas iš akytų plastikų, apie 4 mm storio (matmenys maždaug 20 × 24 cm), ne visai stačiakampio formos, nes turi suapvalintus kampus, o viena pusė padengta apie 0,2 mm vienspalvio megzto tekstilės audinio sluoksniu.(Kompiuterio pelės kilimėliai ir panašūs dirbiniai)(Žr. nuotraukas Nr. 612 A + B) | 39269099 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 39 skirsnio 1 pastabą, IX skyriaus 1 pastabos h punktą, 59 skirsnio 1 pastabą ir 2 pastabos a punkto 5 papunktį bei KN kodų 3926, 392690 ir 39269099 formuluotes. Remiantis 59 skirsnio 2 pastabos a punkto 5 papunkčiu dirbinio XI skyriuje klasifikuoti negalima, nes megztas audinys naudojamas tik dirbiniui sutvirtinti. Be to, žr. suderintos sistemos 39 skirsnio aiškinamųjų pastabų bendrosios dalies (plastikų ir tekstilės deriniai) d punktą. | 3.Stačiakampis, pagamintas iš akytų plastikų (poliuretanas), apie 4 mm storio (matmenys maždaug 20 × 21 cm), viena pusė padengta apie 0,2 mm daugiaspalvio raštuoto megzto tekstilės audinio sluoksniu.(Kompiuterio pelės kilimėliai ir panašūs dirbiniai)(Žr. nuotrauką Nr. 619) | 59032090 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, XI skyriaus 7 pastabos a punktą, 59 skirsnio 1 pastabą ir 2 pastabos a punkto 5 papunktį bei KN kodų 5903, 590320 ir 59032090 formuluotes. Prekės nėra "gatavos", kaip apibrėžta XI skyriaus 7 pastabos a punkte, kadangi jos sukarpytos stačiakampiais. Remiantis 59 skirsnio 2 pastabos a punkto 5 papunkčiu dirbinio 39 skirsnyje klasifikuoti negalima, kadangi megztas audinys yra daugiaspalvis ir raštuotas, todėl naudojamas ne tik dirbiniui sutvirtinti. Be to, žr. suderintos sistemos 39 skirsnio aiškinamųjų pastabų bendrosios dalies (plastikų ir tekstilės deriniai) d punktą. | 4.Natūralios spalvos lengvas megztas dirbinys, skirtas moterims ir mergaitėms (86 % nailono, 14 % elastano), dėvimas kaip apatinis drabužis, dengiantis krūtinę, su siauromis petnešėlėmis, kurių ilgį galima keisti. Jo priekinėje ir užpakalinėje dalyje yra gili iškirptė, susegimo nėra. Iškirptė ir pažastys apsiūtos megzto audinio juostelėmis.Dirbinio šonuose yra įvairaus elastingumo megztos juostos, o priekyje elastinis sutvirtinimas.Dirbinys sudygsniuotas po krūtine, sutvirtintas iš vidinės pusės, palaiko natūralią krūtinės formą.Prie apatinio dirbinio krašto prisiūta maždaug 2 cm pločio elastinė juostelė, kad gaminys priglustų prie kūno.(Liemenėlė)(Žr. nuotrauką Nr. 615) | 62121090 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skirsnio 2 pastabos a punktą bei KN kodų 6212, 621210 ir 62121090 formuluotes. Priekyje esantis elastinis sutvirtinimas suraukia audinį ir suformuoja liemenėlėms būdingus išgaubtos formos kaušelius, atskiriančius krūtis. Dygsniuota vieta palaiko krūtinės formą ir kaušelių formos audinio klostes. Dygsniuotos vietos sutvirtinimas vidinėje dirbinio pusėje atstoja kietą įdėklą, kuris kartu su elastinėmis šoninėmis juostomis užtikrina reikiamą liemenėlėms atramą pagal suderintos sistemos 6212 pozicijos aiškinamųjų pastabų pirmąja pastraipa. | 5.Stačiakampio formos gatavas dirbinys (matmenys apie 110 × 160 cm) iš austo tekstilės audinio (100 % medvilnės), kurio abi trumposios austo audinio kraštinės pintomis virvėmis pritvirtintos prie medinės kartelės (maždaug 110 cm ilgio). Austo tekstilės audinio forma dėl skirtingo virvių ilgio yra asimetriška. Virš medinės kartelės yra tvirtinamoji detalė, sudaryta iš dviejų pintų virvių ir metalinio žiedo, kuriuo dirbinį galima pakabinti, pavyzdžiui, ant kablio. Dirbinys neturi aiškiai nustatyto sėdėjimui skirto ploto.(Į hamaką panašus dirbinys)(Žr. nuotrauką Nr. 617) | 63069100 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, XI skyriaus 7 pastabos e punktą ir 8 pastabos a punktą bei KN kodų 6306 ir 63069100 formuluotes. Kiti gatavi austos tekstilės dirbiniai priskirti 63 skirsniui pagal XI skyriaus 8 pastabos a punktą ir 63 skirsnio 1 pastabą. Pagal 1 ir 6 bendrąsias taisykles, atsižvelgiant į objektyvias dirbinio ypatybes, dirbinys priskiriamas kempingų įrangai, nes jis pagamintas iš stačiakampio formos gatavo austo tekstilės audinio, kuris iš abiejų pusių pakabinamas pintomis virvėmis. Jis įgauna ant jo sėdinčio ar gulinčio asmens kūno formą, bet neturi aiškiai nustatyto sėdėjimui skirto ploto. Dirbinys gali būti naudojamas patalpose arba lauke. Todėl dirbinys turi būti priskiriamas 6306 pozicijos kempingų įrangai kaip hamakas. Žr. suderintos sistemos 6306 pozicijos 5 punkto aiškinamąsias pastabas, kuriomis remiantis, be kitų dirbinių, kempingų įrangai priskiriami hamakai. Be to, remiantis suderintos sistemos 9403 pozicijos aiškinamųjų pastabų (kiti baldai ir t. t.) e punktu, hamakai priskiriami ne 9403 pozicijai, o, atsižvelgiant į prekės medžiagą, 6306 arba 5608 (gatavi dirbiniai iš tinklo) pozicijoms. | +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------